Henrik Brækkan

Henrik Brækkan (født 1865, død 1946) var en norsk Høyre-politiker, fisker, lærer, kirkesanger og avisredaktør fra Bjørnskinn på Andøya. Han var ordfører i Sørfold og Brønnøy kommuner, medlem av Brønnøysunds bystyre og i elleve år redaktør for Brønnøysunds Avis.

Brækkan ble uteksaminert fra Tromsø seminarium i 1887 og arbeidet senere som lærer i Dverberg og Ibestad, og fra 1895 også som kirkesanger i Sørfold. Han stilte til kommunestyrevalgtet i Sørfold i 1901 på «De forenede partiers liste» , og ble kommunens ordfører i de to periodene fra 1902 til 1907.

I 1911 flyttet Brækkan til Brønnøysund, hvor han jobbet som kirkesanger og lærer frem til pensjonsalderen. Han ble valgt til ordfører i Brønnøy for perioden 1920–1922, en periode preget av større konflikter mellom Brønnøy og Brønnøysund som resulterte i at Brønnøysund ble skilt ut som egen bykommune fra 1923.

I 1928 ble Brækkan tildelt Kongens fortjenstmedalje i sølv. Han døde i 1946, 81 år gammel, i Brønnøysund etter et kort sykeleie.

Referanser 

Personer fra Andøy kommune
Norske redaktører
Høyre-ordførere i Nordland
Ordførere i Sørfold
Ordførere i Brønnøy
Kongens fortjenstmedalje i sølv